wickkiey/tamil-wikipedia-chunked huggingface dataset:
# விக்ரோலி சட்டமன்றத் தொகுதி

## கண்ணோட்டம்

விக்ரோலி சட்டமன்றத் தொகுதி, மும்பை புறநகர் மாவட்டத்தில் அமைந்துள்ள 26 சட்டமன்ற தொகுதிகளில் ஒன்றாகும்.  
மும்பை புறநகர் மாவட்டத்தில் உள்ள முலுண்ட், காட்கோபர் மேற்கு, காட்காபர் கிழக்கு, மான்கூர்ட் சிவாஜி நகர் மற்றும் பண்டுப் மேற்கு ஆகிய ஐந்து சட்டமன்றத் சபா தொகுதிகளுடன் மும்பை வடகிழக்கு மக்களவைத் தொகுதியின் ஒரு பகுதியாக விக்ரோலி உள்ளது.}}
# பூசபதி

**பூசபதி** (*Pusapati*) அல்லது பூசாபதி என்பது வடக்கு ஆந்திரப் பகுதியிலிருந்த விஜயநகர நிலப்பகுதிகளை ஆட்சி செய்த குலமாகும்.
# பூசபதி

## வரலாறு

6 ஆம் நூற்றாண்டின் பிற்பகுதியில் கிருஷ்ணா ஆற்றுப் பள்ளத்தாக்கிற்குள் ஒரு இராஜ்புத்திரர் கூட்டத்தை வழிநடத்திய மாதவவர்மாவின் வம்சாவளியைச் சேர்ந்தவர்கள் என்று தங்களை பூசபதி குலம் கூறுகிறது. குழுவின் உறுப்பினர்கள் பின்னர் கோல்கொண்டா அரசவையில் முக்கிய பதவிகளை வகித்தனர்.  
பூசபதியின் தலைவர் சீதாராம் சந்திர ராஜு ஜெய்ப்பூர் ஜமீனான இரகுநாத் கிருஷ்ணா தேவிடம் இருந்து குமிலி மற்றும் குண்ட்ரேடு கிராமங்களை பெற்றார். முதலாம் இராமச்சந்திர தேவ் என்பவரால் ஜெய்ப்பூர் ஜமீனின் நிர்வாக அமைச்சராக நியமிக்கப்பட்ட விஜயராம ராஜு, 1710 ஆம் ஆண்டில் தனது தந்தைக்குப் பிறகு குலத்தின் தலைவராக நியமிக்கப்பட்டார். 1712 இல் இரண்டாம் விசுவேம்பர் தேவ் என்பவரின் கீழிருந்த தோட்டத்தின் கடலோரப் பகுதிகளை ஆக்கிரமித்து பொன்னூரிலிருந்த தலைநகரை விஜயநகரத்திற்கு மாற்றினார். விஜயராம ராஜு அண்டை ஜமீந்தார்களையும் ஜெய்ப்பூர் ஜமீனிடமிருந்து சுதந்திரம் பெறத் தூண்டினார். 1757 ஆம் ஆண்டில், விஜயராம ராஜு பிரெஞ்சு ஆளுநர் ராம ராஜு பிரெஞ்சு ஆளுநர் மார்க்விஸ் தெ புஸ்ஸியுடனான ஒரு கூட்டணியை உருவாக்கினார். இக்கூட்டணி பொப்பிலியைக் கைப்பற்றியது.  
விஜயராம ராஜுவைத் தொடர்ந்து, பூசபதி குலத்தை ஆனந்த ராஜு வழிநடத்தினார். அடுத்ததாக இரண்டாம் விஜயராம ராஜு பதவிக்கு வந்தார். இவர் பெரும்பாலும் தனது ஒன்றுவிட்ட சகோதரர் சீதாராம ராஜுவால் கட்டுப்படுத்தப்பட்டார். 1761இல் சீதாராம ராஜு பரலகேமுண்டியைத் தாக்கி அதன் படைகளையும் அவர்களின் மராட்டிய கூட்டாளிகளையும் தோற்கடித்து விஜயநகரப் பகுதியில் நிலப்பரப்பை மேலும் சேர்த்தார். 1768 ஆம் ஆண்டில், பிரித்தானிய கிழக்கிந்திய நிறுவனத்தின் அதிகரித்து வரும் ஈடுபாட்டைக் குறிக்கும் வகையில், காசிபுரம், நந்தபூர், மட்கோல் போன்றவற்றை வைத்திருக்கவும், பயிரிட உரிமையையும் இரண்டாம் விஜயராம ராஜு கோரினார். இதன் விளைவாக அதிருப்தி அடைந்த நில உரிமையாளர்கள் விஜயநகரத்திற்கு எதிராக கிளர்ச்சியில் ஈடுப்ட்டனர். இரண்டாம் விஜியாராம் ராஜு தேவையான வருவாய் வசூல் கொடுப்பனவுகளைச் செய்ய முடியாததால், அவர் மாவட்டத்தை விட்டு வெளியேற உத்தரவிடப்பட்டார். ஆனால் உத்தரவுகளை மீறியதன் விளைவாக கர்னல் பிரெண்டர்காஸ்ட் தலைமையிலான கிழக்கிந்திய நிறுவனம் சென்னை மாகாணப் படைகளுக்கு எதிராக பத்மநாபம் என்னுமிடத்தில் போர் நடத்தியது. போரில் இரண்டாம் விஜயாராம ராஜு தோற்கடிக்கப்பட்டு கொல்லப்பட்டார்.  
பத்மநாபம் போரைத் தொடர்ந்து, ஆட்சிக்கு வந்த நாராயண பாபு ராஜுவால் மலை நில உரிமையாளர்களிடமிருந்து அதிகரித்து வரும் கிளர்ச்சிகளை அடக்க முடியவில்லை. இது இறுதியில் விஜயநகர தோட்டத்தின் பரப்பளவை மேலும் குறைக்க வழிவகுத்தது. அடுத்தடுத்த தலைவர்களான விஜயராம் கஜபதி ராஜு மற்றும் ஆனந்த ராஜு ஆகியோர் தங்களை திறமையான தலைவர்களாக நிரூபித்தனர். மேலும் விஜயநகர தோட்டத்திற்கு செழுமைக் காலத்தைக் கொண்டு வந்தனர்.  
நந்தாப்பூர் போருக்குப் பிறகு பூசபதிகள் கஜபதி என்ற பட்டத்தைப் பெற்றனர்.
# பூசபதி

## பூசபதி ஆட்சியாளர்கள்

- சீதாராம ராஜு
- பூசபதி அமல கஜபதி ராஜு (நிறுவனர்)
- பூசபதி ராச்சி கஜபதி ராஜு
- பூசபதி தம கஜபதி ராஜு
- முதலாம் விஜியராம ராஜு (ஆட்சி 1710-1757)
- ஆனந்த ராஜு
- இரண்டாம் விஜயராம ராஜு
- நாராயண பாபு ராஜு
- மூன்றாம் விஜயராம ராஜு (விஜயராம கஜபதி ராஜு, 1848-1878 வரை ஆட்சி செய்தார்)
- ஆனந்த கஜபதி ராஜு (ஆட்சி 1879-1897)
- ராஜா பூசபதி விஜயராம கஜபதி ராஜு
- அலக் நாராயண கஜபதி ராஜு
- பூசபதி விஜயராம கஜபதி ராஜு (அலக் நாராயண கஜபதி ராஜுவின் மூத்த மகன், 1945-1995 ஆட்சி செய்தார்)
- பூசபதி ஆனந்த கஜபதி ராஜு (விஜயராம கஜபதி ராஜுவின் மூத்த மகன், 1995-2016 வரை ஆட்சி செய்தார்)
- பூசபதி அசோக் கஜபதி ராஜு (விஜயராம கஜபதி ராஜுவின் இரண்டாவது மகன்)
# பூசபதி

## குறிப்பிடத்தக்க நபர்கள்

- பி. எஸ். குமாரசாமி ராஜா-சென்னை மாநிலத்தின் முன்னாள் முதலமைச்சர் (1949-1952) மற்றும் ஒடிசாவின் ஆளுநர் (1954-1956)
- பூசபதி விஜய ஆனந்த கஜபதி ராஜு முன்னாள் இந்தியத் துடுப்பாட்டக்காரர், அரசியல்வாதி, 1958 இல் பத்ம பூசண் விருது வென்றவர்.
- பூசபதி லட்சுமி நரசிம்ம ராஜு, அரசியல்வாதி மற்றும் கூட்டுறவு மத்திய வங்கி மற்றும் வட ஆந்திராவில் உள்ள பல கூட்டுறவு சர்க்கரை தொழிற்சாலைகளின் நிறுவனர். ஒரு சுதந்திர போராட்ட வீரர், ஒருங்கிணைந்த சென்னை மாகாண சட்டமன்ற உறுப்பினர் மற்றும் இந்திய அரசியலமைப்பில் கையெழுத்திட்டவர்.
- பூசபதி லட்சுமி நரசிம்ம ராஜு -ஆந்திரப் பிரதேச சட்டமன்ற உறுப்பினர், மாவட்ட கூட்டுறவு வங்கியின் தலைவர், பல கூட்டுறவு சர்க்கரை தொழிற்சாலைகளின் தலைவர்.
# ரோஜா கம்பைன்ஸ்

**ரோஜா கம்பைன்ஸ்** (*Roja Combines*) என்பது காஜா மைதீன் தலைமையிலான ஒரு இந்திய திரைப்பட தயாரிப்பு மற்றும் விநியோக நிறுவனமாகும். இந்த நிறுவனம் 1990-களில் தமிழ்த் திரையுலகில் ஒரு முன்னணி தயாரிப்பு நிறுவனமாக இருந்தது. ஆனால் தமிழ் திரைப்படங்கள் எண்ணியல் (டிஜிட்டல்) திரைப்பட தயாரிப்பிற்கு மாறியதைத் தொடர்ந்து நிறுவனம் போராட்டத்தைச் சந்தித்தது.
# ரோஜா கம்பைன்ஸ்

## வரலாறு

ரோஜா காம்பெயின்ஸ் 1990-களில் காஜா மைதீன், வி. ஞானவேல், ஜெயப்பிரகாசு என மூன்று தனித்தனி தயாரிப்பாளர்களால் தொடங்கப்பட்டு நடத்தப்பட்டது. 2000-களின் முற்பகுதியில், ஞானவேலும் ஜெயப்பிரகாசும் ஜிஜே கம்பைன்ஸ் என்னும் தயாரிப்பு நிறுவனத்தை உருவாக்கினர்.  
இளமைப் பருவத்தைக் கருப்பொருளாகக் கொண்ட *துள்ளுவதோ இளமை* (2002) திரைப்படத்தின் ஆச்சரியமான வெற்றியைத் தொடர்ந்து, ரோஜா காம்பெயின்ஸ் 2002 அக்டோபரில் தனுஷ், செரின் ஆகியோரை முன்னணி நடிகர்களாகக் கொண்டு தங்கள் நிறுவனத்திற்கு ஒரு படம் தயாரிக்க ஒப்பந்தம் மேற்கொண்டது. பூபதி பாண்டியனின் *என்னை மட்டும் காதல் பண்ணு* என்ற தலைப்பில் ஒரு படம் அதன் பிறகு தொடங்கப்பட்டது. ஆனால் பின்னர் தனுஷ் மற்ற படங்களில் பரபரப்பாக இயங்கிவந்ததால் நிறுத்தி வைக்கப்பட்டது. இறுதியில், தனுஷ் மற்றும் ஸ்ரீதேவி விஜயகுமாருடன் *தேவதையைக் கண்டேன்* (2005) என்ற பெயரில் படம் மீண்டும் தொடங்கப்பட்டது.  
2003 ஆம் ஆண்டில், ரோஜா கம்பைன்ஸ் *தமிழ் மெகா ஸ்டார் நைட் 2003* என்ற பெயரில் நேரடி கலை நிகழ்ச்சியை ஐக்கிய அரபு அமீரகத்தில் தயாரித்தது. அஜித் குமார் நடிப்பில் இந்த நிறுவனம் தயாரித்த *ஜனா* (2004) மிகப்பெரிய தோல்வியானது. இதனால் தயாரிப்பாளர்களுக்கு எட்டு கோடி ரூபாய் இழப்பு ஏற்பட்டது. 2005 ஆம் ஆண்டில், காஜா மைதீன் திவால்நிலையை அடைந்ததைத் தொடர்ந்து தற்கொலை முயற்சியில் ஈடுப்பட்டார். மேலும் கமல்ஹாசன் நடித்த கௌதம் வாசுதேவ் மேனனின் *வேட்டையாடு விளையாடு* (2006) திரைப்படத் தயாரிப்பில் இருந்து நிறுவனம் வெளியேறியது. பின்னர் விஜயகாந்த் நடித்த *பேரரசு* படத்தை வெளியிடும் பணியில் ஈடுபட்டது.  
2010 ஆம் ஆண்டில், சசிகுமாரின் *ஈசன்* படத்தில் நடிக்க காஜா மைதீன் அணுகப்பட்டார். ஆனால் இறுதியில் அவர் இடம்பெறவில்லை. 2010-களின் நடுப்பகுதியில், தமிழ்த் திரையுலகில் தயாரிப்பு செலவுகள் அதிகரித்தவண்ணம் இருந்ததால் நிறுவனம் பெரும்பாலும் செயலற்ற நிலையில் உள்ளது.
# ரோஜா கம்பைன்ஸ்

## தனிப்பட்ட வாழ்க்கை

காஜா மைதீன் *சுந்தர காண்டம்* (1992) படத்தில் நடித்த நடிகை சிந்துஜாவை மணந்தார். திருமணத்திற்குப் பிறகு, சிந்துஜா இசுலாத்திற்கு மாறி, தனது பெயரை கே. ஆயிஷா என்று மாற்றிக்கொண்டார். ரோஜா காம்பெயின்சின் பல படங்களில் இணைத் தயாரிப்பாளராக ஆனார்.  
2005 யூலையில், காஜா மைதீன் தூக்க மாத்திரைகளை உண்டு தற்கொலைக்கு முயன்றார். தயாரித்த படங்களின் தோல்விகள், பெரும் பொருட் செலவில் சர்வதேச அளவில் நடத்தப்பட்ட நட்சத்திரக் கலைவிழாக்கள் போன்றவற்றால் ஏற்பட்ட கடுமையான நிதி நெருக்கடிக்கு உள்ளானதாக தெரிவிக்கப்பட்டது. அவர் உயிர் பிழைத்தார், என்றாலும் திவாலானார், பெரிய படங்களில் முதலீடு செய்வதை நிறுத்தினார்.
# ரோஜா கம்பைன்ஸ்

## திரைப்படவியல்

| } |
| --- |
# வெய்சைட்டு

**வெய்சைட்டு** (*Weissite*) என்பது Cu<sub>2−x</sub>Te என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். தாமிர தெலூரைடு சேர்மமான இது ஒரு தெலூரைடு வகை கனிமமாக வகைப்படுத்தப்படுகிறது. அறுகோணப் படிக வடிவத்தில் வெய்சைட்டு கனிமம் காணப்படுகிறது. வெய்சைட்டு கனிமத்தின் ஒப்படர்த்தி 6 என்றும் மோவின் கடினத்தன்மை அளவுகோலில் இதன் கடினத்தன்மை 3 என்றும் அளவிடப்பட்டுள்ளது. அமெரிக்காவில் கொலராடோ, அரிசோனா மற்றும் நியூ மெக்சிகோவில் உள்ள குன்னிசன் மாகாணம் ஆகிய இடங்களில் காணப்படுகிறது. மேற்கு ஆத்திரேலியாவின் கல்கூர்லி நகரத்திலும் சுவீடன் நாட்டின் டலர்னா மற்றும் வார்ம்லாண்டு பகுதிகளிலும் இக்கனிமம் இருப்பதாகப் பதிவாகியுள்ளது. என்ற குறியீட்டால் அடையாளப்படுத்துகிறது.  
பைரைட்டு, தெலூரியம், சில்வானைட்டு, பெட்சைட்டு, இரிக்கார்டைட்டு, கந்தகம், தங்கம், கலவெரைட்டு மற்றும் கிரென்னரைட்டு ஆகியவற்றுடன் தொடர்புடைய நீர்வெப்ப படிவுகளில் வெய்சைட்டு கனிமம் சேர்ந்து தோன்றுகிறது.  
முதன்முதலில் 1927 ஆம் ஆண்டில் கொலராடோவின் குன்னிசன் மாகாணம் வல்கன் மாவட்டத்தில் உள்ள குட்டோப் சுரங்கத்தில் வெய்சைட்டு கண்டுபிடிக்கப்பட்டது. சுரங்கத்தின் உரிமையாளர் லூயிசு வெயிசு நினைவாகக் கனிமத்திற்கு வெய்சைட்டு எனப் பெயரிடப்பட்டது.
# வெய்சைட்டு

## இதையும் காண்க

- இரிக்கார்டைட்டு
# புக்கிட் பிந்தாங் நகர மையம்

**புக்கிட் பிந்தாங் நகர மையம்** அல்லது **பிபிசிசி** (மலாய்: *Pusat Bandar Bukit Bintang*; ஆங்கிலம்: *Bukit Bintang City Centre;* (**BBCC**) சீனம்: 武吉免登城中城) என்பது மலேசியா, கோலாலம்பூர், புக்கிட் பிந்தாங், புடு சிறைச்சாலையின் முன்னாள் தளத்தில் அமைக்கப்பட்டுள்ள கலப்பு-பயன்பாட்டுப் பகுதி ஆகும். 19.4 ஏக்கர்கள் பரப்பளவு கொண்ட இந்த வளர்ச்சிப் பகுதி, புக்கிட் பிந்தாங்கின் தென்மேற்கு முனையில் அமைந்துள்ளது.  
**பிபிசிசி** *(BBCC)* எனும் சுருக்கம், புக்கிட் பிந்தாங் நகர மையம் *(Bukit Bintang City Centre)* என்பதைக் குறிப்பதாகும்.  
20 சூன் 2017-இல், புக்கிட் பிந்தாங் நகர மையம் மற்றும் லாலாபோர்ட் மிட்சுயி வணிகப் பூங்கா கட்டுமானத்திற்கான *(Mitsui Shopping Park LaLaport Bukit Bintang City Centre)* அடிக்கல் நாட்டு விழா நடைபெற்றது. அதன் பின்னர் 2018 மார்ச் மாதம், RM 8.7 பில்லியன் ரிங்கிட் திட்டத்திற்கான கட்டுமானப் பணிகள் தொடக்கப்பட்டன.
# புக்கிட் பிந்தாங் நகர மையம்

## வரலாறு

புக்கிட் பிந்தாங் நகர மையம் அமைக்கப்பட்டுள்ள தளம், முன்பு புடு சிறைச்சாலையின் *(Pudu Prison)* ஒரு பகுதியாக இருந்தது. புடு சிறைச்சாலை 1890-களில் 10 எக்டர் பரப்பளவில் கட்டப்பட்டது. புடு சிறைச்சாலை 115 வருடம் பழைமை வாய்ந்தது. மலேசியாவின் சுற்றுலா தளமாகவும், வரலாற்று சிறப்புமிக்க இடமாகவும் விளங்கி வந்தது.  
இரண்டாவது உலகப் போரின் போது புடு சிறைச்சாலையில் நூற்றுக்கணக்கான போர்க் கைதிகள் அடைத்து வைக்கப்பட்டனர். மலாயாவில் இருந்த ஐரோப்பியர்கள் பலர் இந்தச் சிறைச்சாலையில் அடைக்கப்பட்டு சித்ரவதைகளும் செய்யப்பட்டனர். 1996-இல் 101 ஆண்டுகள் பயன்பாட்டிற்குப் பின்னர், புடு சிறைச்சாலையை மூடுவதாக மலேசிய அரசாங்கம் அறிவித்தது.
# புக்கிட் பிந்தாங் நகர மையம்

## வரலாறு

### புடு சிறைச்சாலை

புடு சிறைச்சாலையில் இருந்த கைதிகள் அனைவரும் சுங்கை பூலோ, காஜாங் சிறைச்சாலைகளுக்கு இடம் மாற்றப்பட்டனர். 1996-ஆம் ஆண்டில் புடு சிறைச்சாலை பொதுமக்களின் பார்வைக்குத் திறக்கப்பட்டது; மற்றும் ஆசியாவிலேயே, பொதுமக்களின் வருகைக்காக திறக்கப்பட்ட முதல் சிறைச்சாலை எனும் பெயரையும் பெற்றது. பின்னர் அந்தச் சிறைச்சாலை 6 மாத காலத்திற்குத் தற்காலிகச் சிறை அருங்காட்சியகமாகவும் மாற்றப்பட்டது.  
2010-ஆம் ஆண்டு சிறைச்சாலையின் சுவர்களை இடிக்கும் பணி தொடங்கியது. இந்தச் சிறைச்சாலை, ஒரு காலத்தில் உலகின் மிக நீளமான சுவரோவியத்தையும் கொன்டிருந்தது. 2012-ஆம் ஆண்டில் முக்கியச் சிறை வளாகம் முழுமையாக இடிக்கப்பட்டது.
# புக்கிட் பிந்தாங் நகர மையம்

## வரலாறு

### வரலாற்று முத்திரை

இன்றும், அந்தச் சிறைச்சாலையின் பிரதான வாயில்கள் மட்டுமே இடிக்கப்படாமல் இன்னும் பராமரிக்கப்பட்டு வருகின்றன. அந்தப் பிரதான வாயில்களுக்கு மீண்டும் வர்ணம் பூசப்பட்டு, அதன் அசல் வடிவம், ஒரு வரலாற்று முத்திரையாகத் தக்கவைக்கப்பட்டு பாதுகாக்கப் படுகிறது.  
கோலாலம்பூரின் பரபரப்பான வணிக வளாகத்தின் தங்க முக்கோணப் பகுதியில் அமைந்துள்ள புக்கிட் பிந்தாங் நகர மையத்தின் கட்டுமான வரைபடம், கோலாலம்பூர் மாநகராட்சியிடம் *(DBKL)* வழங்கப்பட்டது.  
பிபிசிசி மேம்பாட்டு நிறுவனம் *(BBCC Development Sdn Bhd)* எனும் உள்ளூர் கூட்டு நிறுவனத்திடம் கட்டுமானப் பணிகளுக்கான ஒப்பந்தங்கள் செய்து கொள்ளப்பட்டன. அந்த நிறுவனமே மேம்பாட்டாளராகவும் அறிவிக்கப்பட்டது. பிபிசிசி மேம்பாட்டு கூட்டு நிறுவனத்தின் 66% பங்குரிமை, ஆர்என்எச் *(RnH Berhad)* நிறுவனத்திற்கு உரியது; 33% பங்குரிமை மலேசிய புறநகர் மேம்பாட்டுக் கழகம் எனும் **உடா** *(Urban Development Authority) (UDA)* நிறுவனத்திற்கு உரியது.
# புக்கிட் பிந்தாங் நகர மையம்

## வரலாறு

### கட்டி முடிக்கப்பட்டவை

- பிபிசிசி போக்குவரத்து முனையம் - ( ஆங் துவா நிலையம்)
- பிபிசிசி கேளிக்கை மையம் - *(Zepp KL, GSC Cineplex, Malaysia Grand Bazaar)*
- பல சுவையுணவு தெரு - *Gourmet Street*
- லைப்ஸ்டைல் பேரங்காடி - *Lifestyle Mall (Mitsui Shopping Park LaLaport BBCC)*
- 55-அடுக்கு மற்றும் 35-அடுக்கு, 215.1 மீ; - 155மீ குடியிருப்புகள் (Residential Suites; Lucentia Residences) - 2022
- 48-அடுக்கு & 245.5 மீ; அலுவலகக் கோபுரம் *(The Stride Strata Office)* - 2022
- 44-அடுக்கு மற்றும் 185 மீ; ஜப்பானிய தங்கறைத் தொகுதிகள் *(Mitsui Serviced Suites)* - 20242024
# புக்கிட் பிந்தாங் நகர மையம்

## கட்டுமானத்தில்

- 31-அடுக்கு மாடி; (108 மீ உயரம்) 5 குடியிருப்புகள் (SWNK Houze) - 2025
- 50-அடுக்கு மாடி; & (259.5 மீ உயரம்) 3 குடியிருப்புகள் (குடியிருப்புத் தொகுதி) - 2026
- தங்கும் விடுதி, (123 மீ உயரம்) (தங்கும் விடுதி, (இல்டன் தங்கும் விடுதி) - 2025
- அலுவலகக் கோபுரம்; (192 மீ உயரம்) (ஓர் அலுவலகத் தொகுதி) - 2026
- 80-அடுக்கு மாடி கோபுரம்; (430.2 மீ உயரம்) (பிபிசிசி சிக்னேச்சர் கோபுரம்) - 2025/26
# தெலூரைடு கனிமம்

**தெலூரைடு கனிமம்** (*Telluride mineral*) என்பது தெலூரைடு அயனியை முக்கிய அங்கமாகக் கொண்ட ஒரு கனிமமாகும்.  
தெலூரைடுகள் சல்பைடுகளைப் போலவே இருக்கின்றன. இவை இயேம்சு டுவைட்டு தானா மற்றும் காரல் இயூகோ சுட்ரன்சு கனிம வகைப்பாடு அமைப்புகளில் அவற்றுடன் தொகுக்கப்பட்டுள்ளன.  
;எடுத்துக்காட்டுகள்:  
- அல்டைட்டு
- கலவெரைட்டு
- கொலராடோயிட்டு
- எம்பிரெசைட்டு
- எசைட்டு
- கோசுடோவைட்டு
- கிரென்னரைட்டு
- மெலோனைட்டு
- மெரன்சுகைட்டு
- பெட்சைட்டு
- இரிக்கார்டைட்டு
- சுடூயட்சைட்டு
- சில்வனைட்டு
- தெலூரோபிசுமத்தைட்டு
- தெமாகமைட்டு
- தெட்ராடைமைட்டு
- வல்கேனைட்டு
# இரத்னா சிங்

**இரத்னா சிங்** (Ratna Singh பிறப்பு 29 ஏப்ரல் 1959) ஓர் இந்திய அரசியல்வாதியும், மேனாள் அமைச்சர் தினேஷ் சிங்கின் மகள் ஆவார்.  
1996, 1999, 2009 ஆம் ஆண்டுகளில் காங்கிரஸ் கட்சி சார்பாக பிரதாப்கர் தொகுதியில் இருந்து மூன்று முறை மக்களவை உறுப்பினராகத் தேர்ந்தெடுக்கப்பட்டார். 2019 அக்டோபரில் பாரதிய ஜனதா கட்சியில் சேர்ந்தார்.
# இரத்னா சிங்

## அரசியல் வாழ்க்கை

இவர் 1999 இல் பிரதாப்கர் தொகுதியில் வெற்றி பெற்றார், ஆனால் 2004 தேர்தலில் அக்சய் பிரதாப் சிங் என்ற கோபால்ஜியிடம் தோல்வியடைந்தார்.  
இரத்னா சிங் 2009 இந்திய பொதுத் தேர்தலில் பிரதாப்கர் தொகுதியில் வெற்றி பெற்றார். சமாஜ்வாடி கட்சிப் போட்டியாளரான பேராசிரியர் சிவகாந்த் ஓஜாவை 30,000 வாக்குகளில் தோற்கடித்தார். அக்சய் பிரதாப் சிங் மூன்றாவது இடத்தையும், சிறையில் இருந்து தேர்தலில் போட்டியிட்ட பிரபல குற்றவியல்-அரசியல்வாதி அதீக் அகமது நான்காவது இடத்தையும் பிடித்தனர்.
# இரத்னா சிங்

## சொந்த வாழ்க்கை

இவர் மேனாள் வெளியுறவுத் துறை அமைச்சர் தினேஷ் சிங்கின் இளைய மகள் ஆவார். இவர் ராஜஸ்தானின் பிரதாப்கரைச் சேர்ந்த ஜெய்சிங் சிசோடியாவை மணந்தார். இந்த இணையருக்கு புவன்யு சிங் என்ற மகனும், தனுஸ்ரீ குமாரி என்ற மகளும் உள்ளனர்.
# சேரலைட்டு

**சேரலைட்டு** (*Cheralite*) என்பது CaTh(PO<sub>4</sub>)<sub>2</sub>. என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். இது நீரற்ற பாசுபேட்டு வகை கனிமமாகும். அட்டோனைட்டு, மோனசைட்டு ஆகிய கனிமங்களுடன் சம உருவமைப்பை கொண்டுள்ளது. இது அமைப்பில் உள்ள முழுமையான நேர்மின் அயனி மாற்றீட்டின் விளைபொருளாக இக்கனிமம் கருதப்படுகிறது.  
2 LREE<sup>3+</sup> ↔ Ca<sup>2+</sup> + Th<sup>4+</sup>.  
இது முன்னதாக இக்கனிமம் பிரபாண்டைட்டு என்ற பெயரில் அறியப்பட்டது.  
இயற்பண்புகள்:
| பளபளப்பு | கண்ணாடி பளபளப்பு |  |
| --- | --- | --- |
| விவரிப்பு | மங்கல் அல்லது மெழுகு மிளிர்வு |  |
| நிறம் | சாம்பல் பழுப்பு முதல் செம்பழுப்பு வரை (விளிம்புகளில்), வெளிர் மஞ்சள், பழுப்பு பச்சை |  |
| கடினத் தன்மை | மோவின் கடினத்தன்மை 5 |  |
| அடர்த்தி | 4.72 - 5.02 கி/செ.மீ<sup>3</sup> | } |
# ஏசுகைனைட்டு-(Y)

**ஏசுகைனைட்டு-(Y)** (*Aeschynite-(Y)*) என்பது Y,Ca,Fe,Th)(Ti,Nb)<sub>2</sub>(O,OH)<sub>6</sub>. என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். எசுகைனைட்டு-(Y), ஈசுகைனைட்டு-(Yt), புலோம்சுட்ராண்டைன், பிரியரைட்டு என்ற பெயர்களாலும் இக்கனிமம் அறியப்படுகிறது. இற்றியம், கல்சியம், இரும்பு, தோரியம், தைட்டானியம், நையோபியம், ஆக்சிசன் ஐதரசன் ஆகிய அருமண் கனிமங்களுக்கான கனிமமாக இது கருதப்படுகிறது. கிரேக்க மொழிச் சொல்லிலிருந்து ஏசுகைனைட்டு என்ற பெயர் வைக்கப்பட்டது. மோவின் கடினத்தன்மை அளவுகோலில் இதன் கடினத்தன்மை மதிப்பு 5 முதல் 6 ஆகும்.  
பன்னாட்டு கனிமவியல் சங்கம் ஏசுகைனைட்டு-(Y) கனிமத்தை Aes-Y என்ற குறியீட்டால் அடையாளப்படுத்துகிறது.
# ஆங்கில வினைச்சொல்

வினைச்சொற்கள் ஆங்கில மொழியில் சொற்களின் வகைகளின் முக்கியப் பகுதிகளில் ஒன்றாகும். மொழியில் உள்ள மற்ற வகை சொற்களைப் போலவே, ஆங்கில வினைச்சொற்களும் பெரிதும் சொல் வடிவ மாற்றம் பெறவில்லை. காலம் , பாங்கு, மனநிலை, செய்வினை வாக்கியம், செயப்பாட்டுவினை வாக்கியம் ஆகியவற்றின் பெரும்பாலான சேர்க்கைகள் துணை வினைச்சொற்களின் கட்டமைப்புகளைப் பயன்படுத்தி வெளிப்படுகின்றன.  
ஆங்கிலத்தில் பொதுவாகப் பயன்படுத்தப்படும் வினைச்சொற்கள் பல அல்லது பெரும்பாலான அனைத்து ஒழுங்கற்ற வினைச் சொற்களும் பழைய ஆங்கிலத்திலிருந்து வந்தவை என்றாலும், பல சொற்கள் லத்தீன் அல்லது பிரெஞ்சு மொழிகளிலிருந்து எடுக்கப்பட்டுள்ளன. பெயர்ச்சொற்கள் அல்லது பெயரடைச் சொற்கள் வினைச்சொற்களாக மாறலாம் . இவ்வாறு "தனி (separate)" மற்றும் "நேரடி (direct)" போன்ற பெயரடைகள் 16ஆம் நூற்றாண்டில் வினைச்சொற்களாக மாறியது. சில நேரங்களில் , வினைச்சொல்லாக இல்லாத இலத்தீன் சொற்களை "-ate" என்பதனைச் சேர்ப்பதன் மூலமாக வினைச்சொற்களாக மாற்றப்பட்டது (உதாரணம் "capacitate") "isoler" எனும் பிரஞ்சு வார்த்தை "isolate" என்று மாற்றப்பட்டது.
# ஆங்கில வினைச்சொல்

## உருமாற்றப்பட்ட வடிவங்கள்

**''உள்ளது என்பதன் வினைத்திரிபு முறை''**  
| *முதல்* | **எனக்கு உள்ளது.** | **எங்களிடம் உள்ளது.** |
| --- | --- | --- |
| *இரண்டாவது* | **உன்னிடம் உள்ளது.** | **உங்களிடம் உள்ளது.** |
| *மூன்றாவது* | **அதனிடம் உள்ளது** | **அவர்களிடம் / அவைகளிடம் உள்ளது.** |
# ரிக்ஷா

, ஆண்டு 1897]]  
**ரிக்ஷா வண்டி**, துவக்க காலத்தில் மக்களின் போக்குவரத்திற்கு பயன்படுத்தப்பட்ட வாகனம் ஆகும்.. இரு சக்கரங்கள் கொண்ட இந்த வண்டியில் மனிதனை வைத்து மனிதனால் இழுத்துச் செல்லப்பட்டது. . *ரிக்ஷா* எனும் என்ற சொல் 1887இல் பயன்பாட்டுக்கு வந்தது. காலப்போக்கில் மூன்று சக்கர ரிக்ஷா வண்டிகள் மற்றும் இயந்திரத்தால் இயங்கும் ஆட்டோ ரிக்ஷா வண்டிகள் உற்பத்தி செய்யப்பட்டது.. 19 ஆம் நூற்றாண்டில், ஆட்டோ-ரிக்ஷாக்கள் ஆசிய நாடுகளில் சாதாரண மக்களின் முக்கிய போக்குவரத்து மற்றும் வாழ்வாதாரத்திற்கான முக்கிய வழிமுறையாக மாறியது. மகிழுந்து, பேருந்து மற்றும் தொடருந்துகளின் வருகையால் ரிக்ஷா வண்டிகள் தனது முக்கியத்துவத்தை இழந்தது. 21ஆம் நூற்றாண்டில் கூட, சில நகரங்களில் குறைந்த பயணச் செலவு காரணமாக ஆட்டோ-ரிக்ஷாக்கள் வாடகை மகிழுந்துகளுக்கு மாற்றாகப் பயன்படுகிறது.  
, ஆண்டு, 2015-காணொளி]]
# ரிக்ஷா

## சொற்பிறப்பியல்

ரிக்ஷா எனும் சொல் ஜப்பானிய மொழிச் சொல்லான ஜின்ரிக்கிஷாவிலிருந்து பெறப்பட்டது ( 人力車, 人 ஜின் = மனித, 力 ரிக்கி = சக்தி அல்லது சக்தி, 車 ஷ = வாகனம்), அதாவது மனித உடலால் இயங்கும் வாகனம்.
# ரிக்ஷா

## வரலாறு

### தோற்றம்

கை ரிக்ஷாக்கள் முதன்முதலில் ஜப்பானில் 1869 இல் தயாரிக்கப்பட்டது.
# ரிக்ஷா

## வரலாறு

### விளக்கம்

கை ரிக்ஷாக்கள் இரண்டு பெரிய சக்கரங்களில் இயங்கும் ஒரு மரக் கூண்டைக் கொண்டிருந்தது. 1880 இல் கட்டப்பட்டதாக நம்பப்படும் ஜப்பானிய ரிக்சா, ஆஸ்திரேலியாவில் உள்ள பவர்ஹவுஸ் அருங்காட்சியகத்தில் காட்சிக்கு வைக்கப்பட்டது. அதற்கு கதவுகள் இல்லை, இரண்டு சக்கரங்கள், நாற்காலி போன்ற கூண்டு கொண்ட இந்த ரிக்ஷாவில் ஒரு நபரை அமர்த்தி ஒரு மனிதன் இழுக்கும் அளவுக்கு இலகுவாக இருந்தது.
நாட்டின் ஹனோய் நகரத்தின் கை ரிக்ஷா, 19ஆம் நூற்றாண்டு]]
ஆசியாவில் மலிவான மற்றும் பிரபலமான போக்குவரத்து வடிவமாக மாறியது கை ரிக்ஷா. பெரிய ஆசிய நகரங்களுக்கு குடிபெயர்ந்த விவசாயிகள் பலர் கை ரிக்ஷா இழுப்பவர்களாக வேலை செய்தனர்.
# ரிக்ஷா

## 20 ஆம் நூற்றாண்டு

நாட்டின் பெய்ஜிங் நகரத்தில் பாரம்பரிய சைக்கிள்-ரிக்ஷா]]
1880ஆம் ஆண்டுகளில் கை ரிக்ஷாக்களுக்குப் பதில் மூன்று சக்கரங்கள் பொருத்தப்பட்ட சைக்கிள் ரிக்ஷாக்கள் அறிமுகமானது. இது 1929ல் சிங்கப்பூரில் பரவலாகப் பயன்படுத்தப்பட்டது. 1950 ஆண்டுகளில் , தென்கிழக்கு ஆசிய நாடுகளிலும் முச்சக்கர சைக்கிள் ரிக்ஷாக்கள் பிரபலமடைந்தன. 1980களின் இறுதியில் உலகம் முழுவதும் 4 மில்லியன் சைக்கிள் ரிக்சாக்கள் இருந்ததாக மதிப்பீடுகள் குறிப்பிடுகின்றன
# ரிக்ஷா

## 20 ஆம் நூற்றாண்டு

### ஆசியா

இரண்டாம் உலகப் போருக்குப் பிறகு, சைக்கிள் ரிக்ஷாக்களின் பயன்பாடு கணிசமாகக் குறைந்தது.
1930களில் மோட்டார் பொருத்தப்பட்ட வாகனங்கள் மற்றும் ரயில்களின் ஆக்கிரமிப்பு காரணமாக ஜப்பானில் ரிக்ஷாக்களின் புகழ் குறையத் தொடங்கியது. இரண்டாம் உலகப் போருக்குப் பிறகு எரிபொருள் மற்றும் இயந்திரமயமாக்கப்பட்ட வாகனங்கள் பற்றாக்குறையாக இருந்தபோது ரிக்ஷாக்கள் மீண்டும் புழக்கத்தில் வந்தது.
# ரிக்ஷா

## ரிக்ஷாக்களின் வகைகள்

1. **கை-ரிக்ஷா** -- ஒருவரால் இழுக்கப்படும் இரு சக்கர ரிக்ஷா (இதன் பெரும்பாலன பாகங்கள் அனைத்தும் மரத்தால் ஆனது).
1. **சைக்கிள்-ரிக்ஷா** -- முச்சக்கர சைக்கிளில் இணைக்கப்பட்ட ரிக்ஷா (இதன் பெரும்பாலான பாகங்கள் இரும்பு & எஃக்கால் ஆனது)
1. **ஆட்டோ ரிக்சா** -- பெட்ரோ அல்லது எரிவாயுவால் இயங்கும் இயந்திரமயமாக்கப்பட்ட மூன்று சக்கர வண்டி
1. **மின்கல-ரிக்ஷா**-- பேட்டரியால் இயங்கும் மூன்று சக்கர வண்டி
# ரிக்ஷா

## தமிழ்நாட்டில் கை ரிக்ஷா ஒழிப்பு

தமிழ்நாட்டில் மு. கருணாநிதி முதல்வராக இருந்தபோது, மனிதால் இழுக்கப்படும் கை-ரிக்ஷாக்களை ஒழித்து, மூன்று சக்கரங்கள் கொண்ட சைக்கிள் ரிக்சாக்களை அறிமுகப்படுத்த, ரூபாய் 22 இலட்சம் நிதி ஒதுக்கீடு செய்தார்.
# ரிக்ஷா

## இதனையும் காண்க

- ஆட்டோ ரிக்சா
# நியோடிமியம் மோனோசல்பைடு

**நியோடிமியம் மோனோசல்பைடு** (*Neodymium monosulfide*) என்பது NdS என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் கந்தகமும் சேர்ந்து இந்த இருமச் சேர்மம் உருவாகிறது.
# நியோடிமியம் மோனோசல்பைடு

## தயாரிப்பு

தூய்மையான நிலையிலுள்ள நியோடிமியம் மற்றும் கந்தகத்தை ஒன்றாகச் சேர்த்து வினைபுரியச் செய்து நியோடிமியம் மோனோசல்பைடு தயாரிக்கப்படுகிறது.  
:Nd + S → NdS
# நியோடிமியம் மோனோசல்பைடு

## இயற்பியல் பண்புகள்

Fm3m என்ற இடக்குழுவில் a = 0.5691 நானோமீட்டர் Z = 4. என்ற அலகுசெல் அளவுருக்களில் நியோடிமியம் மோனோசல்பைடு கனசதுர அமைப்பில் படிகங்களை உருவாக்குகிறது.
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2024–25

இந்தியத் துடுப்பாட்ட அணி ஆத்திரேலியாவில் 2024 நவம்பர் முதல் 2024 சனவரி வரை ஐந்து தேர்வுத் துடுப்பாட்டப் போட்டிகளில் விளையாடியது. தேர்வுப் போட்டிகள் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக விளையாடப்பட்டன. 1992 இற்குப் பின்னர் இரு நாடுகளுக்குமிடையே ஐந்து தேர்வுப் போட்டிகள் நடைபெற்ற முதலாவது தேர்வுத் தொடர் இதுவாகும்.  
முந்தைய 2023 தொடரில் இந்தியா ஆத்திரேலியாவை 2-1 என்ற கணக்கில் வென்று பார்டர்-கவாஸ்கர் கிண்ணத்தைத் தக்க வைத்திருந்தது.. ஆத்திரேலியா 3-1 என்ற கணக்கில் தொடரை வென்று பார்டர்-கவாஸ்கர் கிண்ணத்தைத் தனதாக்கியது.
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2024–25

## விளையாடும் இடங்கள்

கிரிக்கெட் ஆத்திரேலியா தமது கோடை-காலத் துடுப்பாட்டக் கால நிரலை 2024 மார்ச்சில் அறிவித்தது. தேர்வுத் தொடர் ஆத்திரேலியாவின் முதன்மை ஐந்து நகரங்களின் துடுப்பாட்டத் திடல்களில் நடைபெறுகிறது. 1991/92 இற்குப் பின்னர் இரண்டு நாடுகளுக்கும் இடையே நடைபெறும் முதலாவது ஐந்து-ஆட்டத் தொடர் இதுவாகும்.  
| 22–26 நவம்பர் |
| --- |
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2024–25

## அணிகள்

| * பாட் கம்மின்ஸ் (த)
* இசுக்காட் போலண்டு
* அலெக்சு கேரி (இ.க)
* ஜோஷ் ஹேசல்வுட்
* திராவிசு கெட்
* யோசு இங்கிலிசு (இ.க)
* உஸ்மான் கவாஜா
* மார்னஸ் லபுஷேன்
* நேத்தன் லியோன்
* மிட்செல் மார்ஷ்
* நேத்த மெக்சுவீனி
* ஸ்டீவ் சிமித்
* மிட்செல் ஸ்டார்க் | * ரோகித் சர்மா (த)
* ஜஸ்பிரித் பும்ரா (து.த)
* ரவிச்சந்திரன் அசுவின்
* ஆகாசு தீப்
* அபிமன்யு ஈஸ்வரன்
* சுப்மன் கில்
* ரவீந்திர ஜடேஜா
* யசஸ்வி ஜைஸ்வால்
* ரிஷப் பந்த் (இ.க)
* சர்பராசு கான்
* விராட் கோலி
* பிரசித் கிருஷ்ணா
* துருவ் சூரெல் (இ.க)
* தேவதூத் பாடிக்கல்
* கே. எல். ராகுல்
* அர்சீத் ராணா
* நித்தீசுகுமார் ரெட்டி
* முகமது சிராஜ்
* வாசிங்டன் சுந்தர் | } |
| --- | --- | --- |
# துரைராஜா சோணாடுகொண்டார்

**துரைராஜா சோணாடுகொண்டார்** இந்திய விடுதலைப் போராட்டத்தில் ஈடுபட்ட தியாகி ஆவார்.
# துரைராஜா சோணாடுகொண்டார்

## வாழ்க்கைக் குறிப்பு

இவர் தஞ்சாவூர் மாவட்டத்தில், உள்ள பூதலூர் வட்டாரத்தில் அமைந்துள்ள உள்ள ரெங்கநாதபுரம் கிராமத்தில் இல் 1910 ஆம் ஆண்டு கள்ளர் மரபில் எஸ். மருதையா சோணாடுகொண்டார் அவர்களுக்கு மகனாகப் பிறந்தார்.
# துரைராஜா சோணாடுகொண்டார்

## இந்திய விடுதலைப் போராட்டம்

இவர் எழுத்தறிவு பெற்றவர், 1936 ஆம் ஆண்டு இந்திய விடுதலை இயக்கத்தில் சேர்ந்தார், 1942 ஆம் ஆண்டு வெள்ளையனே வெளியேறு இயக்கத்தில் பங்கேற்றார், ஆங்கிலேய அரசால் 188, எல்பிசி பிரிவுகளின் கீழ் கைது செய்யப்பட்டு 9 மாதம் தண்டனை விதிக்கப்பட்டு திருச்சிராப்பள்ளி மத்திய சிறையில் அடைக்கப்பட்டார்.
# தான்காயிட்டு-(Ce)

**தான்காயிட்டு-(Ce)** (*Tancaite-(Ce)*) என்பது FeCe(MoO<sub>4</sub>)<sub>3</sub>•3H<sub>2</sub>O என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். மிகவும் அரியதோர் மாலிப்டேட்டு கனிமமாக இது வகைப்படுத்தப்படுகிறது. இது இத்தாலியின் சார்தீனியா தீவில் உள்ள புண்டா டி சூ சீனார்கியு நகரப் பகுதியில் தான்காயிட்டு கனிமம் கண்டுபிடிக்கப்பட்டது. தான்காயிட்டு-(Ce) இன் சிவப்பு படிகங்கள் மாற்றியமைக்கப்பட்ட கனசதுரங்களை ஒத்திருக்கின்றன. ஆனால் கனிமமானது முக்கோண வடிவத்துடன் R-3 என்ற இடக்குழுவில் படிகமாயுள்ளது. தான்காயிட்டு-(Ce) கிடைக்கும் பகுதியானது தோரியம் மாலிப்டேட்டுகளான இச்னுசைட்டு மற்றும் நூராகைட்டு உள்ளிட்ட பிற மாலிப்டேட்டு கனிமங்கள் கண்டறியப்பட்ட இடமாகும்.  
பன்னாட்டு கனிமவியல் சங்கம் தான்காயிட்டு கனிமத்தை Tca-Ceஎன்ற குறியீட்டால் அடையாளப்படுத்துகிறது.
# கோபைலா

***கோபைலா*** (*Cophyla*) என்பது மடகாசுகரில் மட்டுமே காணப்படும் கூர்வாய்த் தவளைபேரினம் ஆகும்.
# கோபைலா

## சிற்றினங்கள்

பின்வரும் சிற்றினங்கள் *கோபைலா* பேரினத்தில் அங்கீகரிக்கப்பட்டுள்ளன.  
- *கோபைலா ஆல்டிகோலா* <small> (குய்பே, 1974)</small>
- *கோபைலா ஆண்டோ* <small> (செர்சு, கோக்லர், வென்சசு, மற்றும் குளோ, 2019) </small>
- *கோபைலா* *பார்போரி* <small> (நோபல், 1940) </small>
- *கோபைலா* *பெராரா* <small>வென்சசு, ஆண்ட்ரூன், மற்றும் குளோ, 2005</small>
- *கோபைலா கோவானீ* <small>(பௌலெங்கர், 1882) </small>
- *கோபைலா போர்டுனா* ர <small>ரகோடாரிசன், செர்சு, பிளெட்சு, ரசாபிண்ட்ரைப், குளோ, அண்ட் வென்சசு, 2019</small>
- *கோபைலா கிராண்டிசு* <small>(பௌலஞ்சர், 1889) </small>
- *கோபைலா கரேனே* <small>(ரோசா, குரோட்டினி, நோயல், ரபீபிசோவா, ராக்சுவொர்த்தி, மற்றும் ஆண்ட்ரூன், 2014) </small>
- *கோபைலா லேடசு* <small> (ரகோடாரிசன், செர்சு, கோக்லர், ராட்சோவினா, காலிட்செக், மெக்சன், வென்சசு & குளோ, 2020) </small>
- *கோபைலா மகாரிபியோ* <small>ரகோடாரிசன், கிரோட்டினி, முல்லர், ரோடல், குளோ மற்றும் வென்சசு, 2015</small>
- *கோபைலா மவோமாவொ* <small>(ஆண்ட்ரோன், பெனோலியோ, மற்றும் வால்வோர்டு, 2003) </small>
- *கோபைலா* *மில்லோட்டி* <small> (குய்பே, 1950) </small>
- *கோபைலா நோரோமலாலே* <small>ரகோடாரிசன், கிரோட்டினி, முல்லர், ரோடல், குளோ மற்றும் வென்சசு, 2015</small>
- *கோபைலா அக்கல்டன்சு* <small>(குளோ மற்றும் வென்சசு, 1992) </small>
- *கோபிலா ஒல்கே* <small> (ரகோடாரிசன், குளோ, வியட்சு, ராமினோசோவா, மற்றும் வென்சசு, 2012) </small>
- *கோபைலா லோடாக்டிலா* <small>போய்ட்கர், 1880</small>
- *கோபைலா போலிகாரிசு* <small> (பௌலெங்கர், 1888) </small>
- *கோபைலா புயல்லாரம்* <small>ரகோடாரிசன், கிரோட்டினி, முல்லர், ரோடல், குளோ மற்றும் வென்சசு, 2015</small>
- *கோபைலா ரவா* <small>(குளோ, கோக்லெர், மற்றும் வென்சசு, 2012) </small>
- *கோபைலா டெட்ரா* <small> (ஆண்ட்ரோன், பெனோலியோ, மற்றும் வால்வோர்டு, 2003) </small>
- *கோபைலா சாராடானென்சிசு* <small>குய்பே, 1974</small>
- *கோபைலா டுயூபெரிபெரா* <small> (மெதுயென், 1920) </small>
# டைர்னசைட்டு-(La)

**டைர்னசைட்டு-(La)** (*Dyrnaesite-(La)*) என்பது Na<sub>8</sub>Ce<sup>4+</sup>(La,REE)<sub>2</sub>(PO<sub>4</sub>)<sub>6</sub> என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். மிகவும் அரியதொரு பாசுப்பேட்டு கனிமமாக இது வகைப்படுத்தப்படுகிறது. மற்றொரு அரிய பாசுப்பேட்டுக் கனிமமான விட்டுசைட்டு-(Ce) உடன் டைர்னசைட்டு-(La) கனிமம் தொடர்பு கொண்டுள்ளது. இது தெற்கு கிரீன்லாந்தின் ஒரு வகை கார சைனைட்டுப் பாறையான உலுச்சாவ்ரைட்டிலிருந்து தோன்றுகிறது. டைர்னசைட்டு-(La) அத்தியாவசிய நான்கிணைய சீரியம் கொண்ட சில அறியப்பட்ட தாதுக்களில் ஒன்றாகும். செரியாணைட்டு-(Ce) கனிமமும் சுடெண்டிடைட்டும் வேறுசில சீரியம் கொண்ட கனிமங்களாகும்.  
பன்னாட்டு கனிமவியல் சங்கம் டைர்னசைட்டு-(La) கனிமத்தை Dyr-Laஎன்ற குறியீட்டால் அடையாளப்படுத்துகிறது.
# ஈ. எம். பஸ்நாயக

**ஈ. எம். பஸ்நாயக** ஓர் இலங்கை அரசியல்வாதி ஆவார். இவர் தேசிய மக்கள் சக்தி கட்சியின் உறுப்பினர் ஆவார். கண்டி தேர்தல் மாவட்டத்தை பிரதிநிதித்துவப்படுத்தும் வகையில் 2024 இலங்கை நாடாளுமன்றத் தேர்தலில் போட்டியிட்டுப் பாராளுமன்றத்திற்குத் தேர்ந்தெடுக்கப்பட்டார். இவர் முன்னாள் உள்ளூராட்சி சபை உறுப்பினரும், மக்கள் விடுதலை முன்னணியின் கண்டி மாவட்ட செயற்குழு உறுப்பினரும் ஆவார்.
# ஈ. எம். பஸ்நாயக

## தேர்தல் வரலாறு

**ஈ. எம். பஸ்நாயகாவின் தேர்தல் வரலாறு**  
| 2024 நாடாளுமன்றம் | கண்டி மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# எரிக் சிமியோன்

**எரிக் சோசப் சிமியோன்** (*Eric Joseph Simeon*) இந்திய நாட்டினைச் சார்ந்த கல்வியாளர் ஆவார். 1960 ஆம் ஆண்டு முதல் 1980 ஆம் ஆண்டுகளின் நடுப்பகுதி வரை இந்தியாவின் சில புகழ்பெற்ற பள்ளிகளின் தலைமை ஆசிரியராக இருந்தார். லா மார்டினியர் கல்கத்தா, டூன் பள்ளி மற்றும் கதீட்ரல் மற்றும் சான் கானான் பள்ளி தலைமை ஆசிரியராகப் பணியாற்றினார்.
# எரிக் சிமியோன்

## தொழில் வாழ்க்கை

1949 ஆம் ஆண்டில், அப்போதைய கேப்டன் எரிக் சிமியோன்-சிக்னல்சு கார்ப்சு அதிகாரியால் டேராடூனில் உள்ள பிரின்சு வேல்சு ராயல் இந்தியன் மிலிட்டரி கல்லூரியில் பணியமர்த்தப்பட்டார்.  
பின்னர், 1961 ஆம் ஆண்டு சூலை மாதத்தில் டெல்லியில் நிறுத்தப்பட்டபோது, அப்போதைய இந்திய பாதுகாப்பு அமைச்சராக இருந்த வி. கே. கிருட்டிண மேனனால் முதல் இந்திய சைனிக் பள்ளிக்கு தலைமை தாங்க அழைக்கப்பட்டார். குஞ்ச்புராவில் உள்ள சைனிக் பள்ளியின் நிறுவனர் முதல்வராக இருந்தபோது இவரது கல்வி வாழ்க்கையின் தொடக்கமாக இருந்தது. 1967 ஆம் ஆண்டில் இந்திய ராணுவத்தில் இருந்து ஓய்வு பெறும் வரை ஏழு ஆண்டுகள் அங்கு பணியாற்றினார்.  
1967 ஆம் ஆண்டு முதல் 1970 ஆம் ஆண்டு வரை, கல்கத்தாவின் லா மார்டினியர் சிறுவர்கள் பள்ளியின் தலைமை ஆசிரியராக இருந்தார். லா மார்டினியரில் தனது பதவிக்காலத்திற்குப் பிறகு டூன் பள்ளியின் நான்காவது தலைமை ஆசிரியராக பணியில் சேர்ந்தார். டூன் பள்ளியில் முதல் இந்திய தலைமை ஆசிரியராக இருந்த போது, டூனின் வரலாற்றில் மிக நீண்ட காலம் பணியாற்றிய தலைமை ஆசிரியர்களில் ஒருவராக கிட்டத்தட்ட ஒரு தசாப்த காலத்துடன் குறிப்பிடத்தக்கவர் ஆனார். டூனில் இருந்து ஓய்வு பெற்ற பிறகு, இவரது கடைசி திட்டம் மும்பை உள்ள கதீட்ரல் மற்றும் சான் கானான் பள்ளி தலைமை ஆசிரியராக இருப்பது ஆகும்.  
2007 ஆம் ஆண்டு மே மாதம் 15 ஆம் தேதியன்று நுரையீரல் புற்றுநோயால் இறந்தார்.
# உருபியா

**உருபியா** (*Urupia*) என்பது இப்போது உருசியாவில் உள்ள பாதோனியன் இட்டட் உருவாக்கத்திலிருந்து அழிந்துபோன சாலமண்டர் பேரினமாகும். 2011ஆம் ஆண்டில் பி. பி. இசுகட்சாசு மற்றும் எசு. ஏ. கிராசுனோலுட்ச்கி ஆகியோரால் இது விவரிக்கப்பட்டது. மேலும் இந்தப் பேரினத்தின் மாதிரி இனம் *உ. மான்சுட்ரோசா* ஆகும்.
# அப்துல் ரகுமான் இன்பான்டு

அப்துல் ரகுமான் இன்பாண்டு இ.கா.சே. (A. R. Infant IPS) இந்திய நாட்டின் கருநாடக மாநிலத்தில் முன்னாள் பொது இயக்குநர் மற்றும் காவல் துறைத் தலைவர் (டி.சி.பி & ஐ.சி) ஆவார். இவர் 1952 ஆம் ஆண்டு சூன் மாதம் 23 ஆம் தேதியன்று கொல்லம் மாவட்டத்தின் பரவூரில் பிறந்தார். தற்போதைய காவல் துறைத் தலைவர் மற்றும் ஐசி சங்கர் பீடாரியை நீக்கி, காவல் துறைத் தலைவர் மற்றும் ஐசி பதவிக்கு பதிலாக இன்பான்டு என மாற்ற உத்தரவிட்ட மாநில உயர் நீதிமன்ற உத்தரவைத் தொடர்ந்து கர்நாடக மாநில உள்துறை அமைச்சர் ஆர். அசோகா 2012 ஆம் ஆண்டு மார்ச் மாதம் 31 ஆம் தேதியன்று இவரது நியமனத்தை அறிவித்தார்.இருப்பினும், பின்னர் சங்கர் பிதிரிக்கு இந்திய உச்ச நீதிமன்றம் அனைத்து ஆதாரமற்ற குற்றச்சாட்டுகளிலிருந்தும் இவரை விடுவித்தது. இவர் கேரளாவைச் சேர்ந்தவர் ஆவார்.
# உத்கிர் சட்டமன்றத் தொகுதி

**உத்கிர் சட்டமன்றத் தொகுதி** (*Udgir Assembly constituency*) என்பது லாத்தூர் மக்களவைத் தொகுதியில் உள்ள ஆறு மகாராட்டிரா சட்டமன்றத் தொகுதிகளில் ஒன்றாகும்.
# உத்கிர் சட்டமன்றத் தொகுதி

## சட்டமன்ற உறுப்பினர்கள்

- 1980: பாலசாகேப் கிசன் ராவ் பாட்டீல், இந்திய தேசிய காங்கிரசு
- 1985: பாலசாகேப் கிசன் ராவ் பாட்டீல், இந்திய தேசிய காங்கிரசு
- 1990: நாராயணராவ் பாட்டீல், ஜனதா தளம்
- 1995: மனோகர் பட்வாரி, இந்திய தேசிய காங்கிரசு  
| 1999 | கோவிந்த் கேந்த்ரே | பாரதிய ஜனதா கட்சி |
| --- | --- | --- |
| 2004 | சந்திரசேகர் போசுலே | தேசியவாத காங்கிரசு கட்சி |
| 2009 | சுதாகர் பாலேராவ் | பாரதிய ஜனதா கட்சி |
| 2014 |  |  |
| 2019 | சஞ்சய் பாபுராவ் பன்சோட் | தேசியவாத காங்கிரசு கட்சி |
| 2024 | } |  |
# வேக்பீல்டைட்டு-(Ce)

**வேக்பீல்டைட்டு-(Ce)** (*Wakefieldite-(Ce)*) என்பது CeVO<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். இக்கனிமம் அருமண் தனிமமான வனேடேட்டின் கனிமம் வேக்பீல்டைட்டின் சீரியம் ஒப்புமை ஆகும். செனோடைம் குழுவில் இது உறுப்பினரும் ஆகும்.  
வேக்பீல்டைட்டு-(Ce) கனிமம் முதலில் 1977 ஆம் ஆண்டில் கண்டுபிடிக்கப்பட்டு விவரிக்கப்பட்டது. சாயிர் குடியரசிலுள்ள சின்சாசா நகரத்தின் தென்மேற்கில் உள்ள குசு படிவுகளில் கண்டறியப்பட்டதால் முதலில் கனிமத்திற்கு குசைட்டு என்று பெயரிடப்பட்டது. 1987 ஆம் ஆண்டில் இது வேக்பீல்டைட்டு-Y இன் சீரியம் ஒப்புமையாகக் கருதப்பட்டு மறுபெயரிடப்பட்டது.  
பன்னாட்டு கனிமவியல் சங்கம் வேக்பீல்டைட்டு-(Ce) கனிமத்தை Wf-Ce என்ற குறியீட்டால் அடையாளப்படுத்துகிறது.
# காலகேயர்கள்

**காலகேயர்கள்**, இந்து தொன்மவியல் கூறும் தானவர்களில் ஒரு பிரிவினர் ஆவார். காசியபர் மற்றும் *கலா* தம்பதியருக்கு பிறந்த 60,000 மகன்கள் ஆவார். இவர்கள் அசுரர்களின் தலைவரான விருத்திராசூரன் மற்றும் பிறர் தலைமையில் தேவர்களுக்கு எதிராகப் போரிட்டவர்கள்.
# காலகேயர்கள்

### மகாபாரதம்

மகாபாரதத்தில் பல இடங்களில் காலகேயர்களை குறித்துள்ளது. தீர்த்த யாத்திரை பர்வத்தில், பெருங்கடல் ஆழத்தில் மறைந்திருக்கும் காலகேயர்களை வெளிக்கொணர, தேவர்கள் அகஸ்திய முனிவரிடத்தில் கடலை உறிஞ்சிக் குடிக்குமாறு வேண்டினர். அகத்தியரும் அவ்வண்னமே செய்தபடியால், கடலிருந்து காலகேயர்கள் வெளிப்பட்டனர். போரில் பெரும்பாலான காலகேயர்களை தேவர்கள் வீழ்த்தினர்..போரிலிருந்து தப்பிய சில காலகேயர்கள் பாதாள உலகத்தில் தஞ்சம் அடைந்தனர்.  
வன பருவத்தில் காலகேயர்களை குறித்துள்ளது. தானவர்களில் ஒரு பிரிவினரான நிவாதகவசர்களுடன் சேர்ந்து காலகேயர்கள், தேவர்களுக்கு எதிரான போரில் கலந்து கொண்டு தேவலோகத்தைத் தாக்கினர். இந்திரன் தனது மகனான அருச்சுனன், தேரோட்டியான மாதலி உடன், நிவாதகவச்சர்களை அழிக்கும் பணியை ஒப்படைத்தான். இந்தப் பணியை முடித்துவிட்டு, தேவலோகத்திற்குத் திரும்பியபோது, அருச்சுனன் ஒரு அற்புதமான நகரத்தைக் கண்டான். மாதலி அருச்சுனனிடம்அந்த நகரம் *ஹிரண்யபுரம்* என்ற தங்க நகரம் என்று அழைக்கப்பட்டதாகவும், ஒரு வரத்தின் விளைவாக பிரம்மாவால் உருவாக்கப்பட்டதாகவும் கூறினார். காசியபரின் மனைவிகளான *பூலோமா* மற்றும் *கலா* என்ற இரண்டு பெண்களால் இந்த வரம் வேண்டப்பட்டது. அவர்கள் தங்கள் மகன்களும், தானவர்களுமான நிவாதகவசர்கள் மற்றும் காலகேயர்களை தேவர்கள், நாகர்கள் மற்றும் அசுரர்கள் வெல்ல முடியாதவர்களாக இருக்க வேண்டும் என்று விரும்பினர். இருப்பினும், அவர்கள் மனிதர்களுக்கு எதிராக எந்த பாதுகாப்பையும் நாடவில்லை. தேரோட்டி மாதலி அவர்கள் இந்திரனுக்கும் எதிரிகள் என்பதால் அவர்களை அழிக்க அருச்சுனனை வற்புறுத்தினார். அருச்சுனன் பாசுபத அஸ்திரத்தினை ஏவி ஹிரண்யபுரத்தையும், நிவாதகவசர்கள் மற்றும் காலகேயர்களை அழித்தான்.
# காலகேயர்கள்

## இதனையும் காண்க

- தைத்தியர்கள்
- தானவர்கள்
- மாதலி
# கோலாலம்பூர் நெகாரா அரங்கம்

**கோலாலம்பூர் நெகாரா அரங்கம்** (மலாய்; ஆங்கிலம்: *Stadium Negara Kuala Lumpur*) என்பது மலேசியா, கோலாலம்பூர் மாநகரில் உள்ள ஓர் உள்விளையாட்டரங்கம் ஆகும்.  
இந்த அரங்கம் கோலாலம்பூர் மாநகர மையத்தில் இருந்து 2 கிலோமீட்டர் தொலைவில், மெர்டேக்கா அரங்கம் *(Stadium Merdeka)* மற்றும் மெர்டேக்கா 118 கட்டிடம் *(Merdeka 118)*; ஆகிய கட்டிடங்களுக்கு அடுத்ததாக அமைந்துள்ளது.  
ஏப்ரல் 19, 1962 அன்று, இந்த கோலாலம்பூர் நெகாரா அரங்கம் மலேசிய அரசர் துவாங்கு சையத் புத்ரா ஜமாலுல்லைல் *(Yang di-Pertuan Agong Tuanku Syed Putra Jamalullail)* அவர்களால்அதிகாரப்பூர்வமாகத் திறக்கப்பட்டது. மூடிய அரங்கமாக விளங்கும் இந்த விளையாட்டரங்கம், மலேசிய நாட்டில் விளையாட்டு மற்றும் பண்பாட்டு நடவடிக்கைகளை அடையாளப்படுத்தும் சின்னமாகத் திகழ்கின்றது.
# கோலாலம்பூர் நெகாரா அரங்கம்

## பின்னணி

இந்த அரங்கத்தின் கட்டுமானச் செலவு ரிங்கிட் RM 34 மில்லியன்; மேலும் இந்த அரங்கம் தென்கிழக்கு ஆசியாவில் சிறந்த உள்ளரங்கங்களில் ஒன்றாகக கருதப்படுகிறது.  
அத்துடன், பொறியியல் துறையின் இணையற்ற எடுத்துக்காட்டாக அமைவதோடு அல்லாமல், மலேசிய நாட்டின் நவீன கட்டிடக்கலை வடிவமைப்பிற்கும் எடுத்துக்காட்டாய் விளங்குகிறது.  
இந்த அரங்கம் 10,000 நிரந்தர இருக்கைகளைக் கொண்டது; மற்றும் முழுவதுமாக குளிரூட்டப்பட்டு உள்ளது. அத்துடன், விளையாட்டு நிகழ்வுகள் மற்றும் கச்சேரிகள் போன்ற பல்வேறு வகையான நிகழ்வுகளை நடத்தும் திறனையும் கொண்டது.
# கோலாலம்பூர் நெகாரா அரங்கம்

## பொது

இந்த அரங்கம் 1982, 1985, 2015-ஆம் ஆண்டுகளில் மூன்று முறை புதுப்பிக்கப்பட்டது.  
பிப்ரவரி 2003-இல், இந்த கோலாலம்பூர் தேசிய அரங்கம் தேசியப் பாரம்பரியக் கட்டிடமாக அறிவிக்கப்பட்டது.
# கோலாலம்பூர் நெகாரா அரங்கம்

## காட்சியகம்

**கோலாலம்பூர் நெகாரா அரங்கத்தின் 2014-ஆம் ஆண்டு காட்சிப் படங்கள்:**
# நாசிக் கிழக்கு சட்டமன்றத் தொகுதி

**நாசிக் கிழக்கு சட்டமன்றத் தொகுதி** (*Nashik East Assembly constituency*) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி நாசிக் மாவட்டத்தில் அமைந்துள்ளது. இது நாசிக் மக்களவைத் தொகுதியின் கீழ் உள்ள ஆறு சட்டமன்றத் தொகுதிகளில் ஒன்றாகும். இது 2008ஆம் ஆண்டு நாடாளுமன்ற மற்றும் சட்டமன்ற தொகுதிகளின் எல்லை நிர்ணய ஆணை நிறைவேற்றப்பட்ட பின்னர் நிறுவப்பட்டது.
# நாசிக் கிழக்கு சட்டமன்றத் தொகுதி

## புவியியல் பரப்பு

இந்த தொகுதியில் நாசிக் வட்டத்தின் சில பகுதிகள் உள்ளன. அதாவது நாசிக் மாநகராட்சியின் பின்வரும் பகுதிகள்-1 முதல் 10,14,16,30 முதல் 35,40 முதல் 42 மற்றும் 67 முதல் 70 வரை.
| |
|மகாராட்டிரா நவநிர்மாண் சேனா
|-
|2014
|பாலாசாகேப் சனப்
| |
| |பாரதிய ஜனதா கட்சி
|-
|2019
| |இராகுல் உத்தமராவ் திகாலே
|-
|2024
|}
# அஞ்சுமூர்த்தி

**அஞ்சுமூர்த்தி** அல்லது **அஞ்சுமூர்த்தி மங்கலம்** (*Anjumoorthy* or *Anjumoorthy Mangalam*) என்பது கேரளத்தின், பாலக்காடு மாவட்டடத்தில் உள்ள ஒரு சிற்றூராகும். (இது அஞ்சுமூர்த்தி மங்கலம் என்றும் அழைக்கப்படுகிறது).
# அஞ்சுமூர்த்தி

## அமைவிடம்

அஞ்சுமூர்த்தி கிராமம் பாலக்காடு மாவட்டத்தில் 10.6106°N 76.5031°E ஆயத்தொலைவில் அமைந்துள்ளது. இதன் அஞ்சல் குறியீட்டு எண் 678682 ஆகும்.
# அஞ்சுமூர்த்தி

## சமயம்

### இந்து கோவில்

இங்கு 108 சிவன் கோயில்களில் ஒன்றான அஞ்சுமூர்த்தி கோயில் என்ற இந்து கோயில் உள்ளது.
# இராகுல் உத்தம்ராவ் திகாலே

**இராகுல் உத்தம்ராவ் திகாலே** (*Rahul Uttamrao Dhikale*) என்பவர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார் . 2019ஆம் ஆண்டில், இவர் மகாராட்டிராவின் நாசிக் கிழக்கு சட்டமன்றத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.
# இராகுல் உத்தம்ராவ் திகாலே

## இளமையும் குடும்பமும்

இராகுல் திகாலே ஆகத்து 14,1979இல் பிறந்தார். இவரது தந்தை மறைந்த உத்தமராவ் திகாலே. உத்தமராவ் திகாலே நாசிக் மக்களவைத் தொகுதியிலிருந்து இந்தியாவின் 13வது மக்களவை உறுப்பினராக இருந்தார். இராகுல் தனது கல்லூரிக் கல்வியினை நாசிக்கில் உள்ள என். பி. டி சட்டக் கல்லூரியில் சட்டத்தில் இளங்கலைச் சட்டத்தில் முடித்தார். தனது பன்னிரண்டாவது வயதில், இராகுல் திகாலே மல்யுத்தத்தில் பயிற்சி பெற்று மகாராட்டிரா இந்த் கேசரி போட்டிகளில் பங்கேற்றார். 1995ஆம் ஆண்டில், இராகுல் திகாலே நாசிக்கின் மாநகரத் தந்தை கேசரி போட்டியில் வெற்றி பெற்றார்.
# இராகுல் உத்தம்ராவ் திகாலே

## அரசியல் வாழ்க்கை

இராகுல் திகாலே நாசிக் மாநகராட்சியின் பகுதி உறுப்பினராகத் தேர்ந்தெடுக்கப்பட்டார் (2012-2017). 2014-2015இல் நாசிக் மாநகராட்சியில் நிலைக்குழுவின் தலைவராக இராகுப் இருந்தார். 2019ஆம் ஆண்டில், மகாராட்டிராவில் நடந்த சட்டமன்றத் தேர்தலில் நாசிக் கிழக்கு தொகுதியிலிருந்து இராகுல் திகாலே வெற்றி பெற்றார்.
# இராகுல் உத்தம்ராவ் திகாலே

## விருதுகள்

- நாசிக் மாநகரத் தந்தை கேசரி வெற்றி-1995
# சைலுரானா

***சைலுரானா*** (*Silurana*) என்பது *பிபிடே* குடும்பத்தைச் சேர்ந்த தவளைகளின் துணைப் பேரினமாகும். இவை நகங்களுடன் கூடிய தவளை துணை பேரினமான *சீனோப்சு*டன் நெருக்கமாக தொடர்புடையவை.
# சைலுரானா

## சிற்றினங்கள்

- கேமரூன் நக தவளைகள் (*சை. எபிடுரோபிகாலிசு*)
- வெப்பமண்டல நக தவளைகள் (*சை. டுரோபிகாலிசு*)
# இட்ரியைட்டு-(Y)

**இட்ரியைட்டு-(Y)** (*Yttriaite-(Y)*) என்பது Y<sub>2</sub>O<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். மிகவும் அரிய கனிமமான இது இயற்கையாகத் தோன்றும் இட்ரியம் ஆக்சைடு சேர்மமாகும். வேதியியலின் அடிப்படையில் இது கங்கைட்டு, ஆர்சனோலைட்டு, அவிசென்னைட்டு மற்றும் செனார்மோண்டைட்டு (சம அளவு கனிமங்கள்) ஆகியவற்றின் இட்ரியம் ஒப்புமையாக கருதப்படுகிறது. குருந்தம், பிசுமைட்டு, பிக்சுபைட்டு, எசுகோலைட்டு, ஏமடைட்டு, கரேலியனைட்டு, சுபேரோபிசுமொயிட்டு, திசுடாரைட்டு மற்றும் வாலண்டைனைட்டு ஆகியவை பொதுவான A<sub>2</sub>O<sub>3</sub> என்ற வாய்ப்பாட்டுடன் கூடிய பிற கனிமங்களுடன் சேர்ந்து இட்ரியைட்டு-(Y) காணப்படுகிறது. தாயக தங்குதன் உலோகத்துடன் சிறிய அளவில் உள்ளடக்கமாகவும் இக்கனிமம் உள்ளது.  
பன்னாட்டு கனிமவியல் சங்கம் இட்ரியைட்டு-(Y) கனிமத்தை Yt-Y என்ற குறியீட்டால் அடையாளப்படுத்துகிறது.
# செலீனோசல்பைடு

**செலீனோசல்பைடு** (*Selenosulfide*) என்பது வேதியியலில், கந்தகம் மற்றும் செலீனியம் தனிமங்களைக் கொண்ட கனிம மற்றும் கரிம சேர்மங்களின் தனித்தனி வகுப்புகளைக் குறிக்கிறது. கரிம வழிப்பெறுதிகள் Se-S பிணைப்புகளைக் கொண்டிருக்கின்றன. அதேசமயம் கனிம வழிப்பெறுதிகள் மிகவும் மாறுபடுகின்றன.
# செலீனோசல்பைடு

## கரிம செலீனோசல்பைடுகள்

இந்த இனங்கள் கரிமக் கந்தகம் மற்றும் கரிம செலீனியம் சேர்மங்கள் என வகைப்படுத்தப்படுகின்றன. இவை கரிம டைசல்பைடுகள் மற்றும் கரிம டைசெலீனைடுகள் ஆகியவற்றின் கலப்பினங்கள் ஆகும்.
# செலீனோசல்பைடு

## தயாரிப்பு

செலீனைல் ஆலைடுகளுடன் தயோல்கள் வினைபுரிவதால் செலீனோசல்பைடுகள் உருவாகின்றன.  
:RSeCl + R'SH -> RSeSR' + HCl  
டைசெலீனைடுகள் மற்றும் டைசல்பைடுகளுக்கு இடையிலான சமநிலை இடதுபுறத்தில் உள்ளது:  
:RSeSeR + R'SSR' 2 RSeSR'  
இந்த சமநிலை வசதியின் காரணமாக, செலீனோசல்பைடுகளின் பல சிறந்த எடுத்துக்காட்டுகள் வளையங்களாக உள்ளன. இதன் மூலம் S-Se பிணைப்புகள் உள்மூலக்கூறாக நிலைப்படுத்தப்படுகின்றன. நாப்தலீனின் 1,8-செலீனோசல்பைடு ஓர் உதாரணமாகும். செலினியம்-கந்தகம் பிணைப்பு நீளம் சுமார் 220 பைக்கோமீட்டர்கள் ஆகும். இது ஒரு வழக்கமான S-S மற்றும் Se-Se பிணைப்பின் சராசரியாக உள்ளது.
# செலீனோசல்பைடு

## தோற்றம்

குளுட்டோதயோன் பெராக்சிடேசு மற்றும் தயோரெடாக்சின் ரிடக்டேசு போன்ற பல்வேறு பெராக்சிடேசு நொதிகளின் ஒரு பகுதியாக செலீனோசல்பைடு குழுக்கள் கிட்டத்தட்ட அனைத்து உயிரினங்களிலும் காணப்படுகின்றன. செலினோசிசுட்டீன் மற்றும் சிசுட்டீன் எச்சங்களின் ஆக்சிசனேற்ற பிணைப்பால் இவை உருவாகின்றன. இந்த வினை செல்லுலார் பெராக்சைடுகளின் சிதைவின் மூலம் இயக்கப்படுகிறது. இது மிகவும் சேதத்தை விளைவிக்கும் மற்றும் ஆக்சிசனேற்ற அழுத்தத்தின் மூலமுமாகும். சிசுட்டீனை விட செலினோசிசுட்டீன் குறைவான குறைப்பு ஆற்றலைக் கொண்டுள்ளது. இது ஆக்சிசனேற்ற செயல்பாட்டில் ஈடுபடும் புரதங்களுக்கு மிகவும் பொருத்தமானதாகும்.  
ஒருவித்திலை பிரிவைச் சார்ந்த பூக்கும் தாவரமான அல்லியம் தயோரெடாக்சின் ரிடக்டேசு என்ற புரதத்தின் பாலூட்டிகளின் பதிப்பில் செலினோசிசுட்டீன் எச்சம் உள்ளது. இது ஆக்சிசனேற்றத்தின் போது தயோசெலீனைடை (டைசல்பைடுக்கு ஒப்பானது) உருவாக்குகிறது.
# செலீனோசல்பைடு

## கனிம செலீனோசல்பைடுகள்

சில கனிம வேதியியல் செலீனோசல்பைடு சேர்மங்களும் அறியப்படுகின்றன. இவற்றில் எளிமையானது செலீலினியம் சல்பைடு ஆகும். இது மருத்துவ குணங்களைக் கொண்டுள்ளது. தனிம கந்தகத்தின் பல்வேறு கட்டமைப்புகளை இது ஏற்றுக்கொள்கிறது. ஆனால் சில கந்தக அணுக்கள் செலீனியத்தால் மாற்றப்படுகின்றன.  
மற்ற கனிம வேதியியல் செலீனோசல்பைடு சேர்மங்கள் தாதுக்களாகவும் நிறமிகளாகவும் தோன்றுகின்றன. ஆண்டிமனி செலீனோசல்பைடு இதற்கு உதாரணமாகும்.  
காட்மியம் சிவப்பு நிறமி காட்மியம் சல்போசெலீனைடு சேர்மத்தைக் கொண்டதாகும். மஞ்சள் நிறத்தில் உள்ள காட்மியம் சல்பைடு மற்றும் அடர் பழுப்பு நிறத்தில் உள்ள காட்மியம் செலீனைடு ஆகியவற்றின் திண்மக் கரைசல் ஆகும். இது கலைஞர்களின் நிறமியாகப் பயன்படுத்தப்படுகிறது. கரிம செலீனோசல்பைடுகளைப் போலல்லாமலும் செலீனைடு சல்பைடு போலல்லாமலும் CdS1−xSex அல்லது Sb2S3-xSex ஆகியவற்றில் S-Se பிணைப்பு இல்லை.
# மெர்டேக்கா அரங்கம்

**மெர்டேக்கா அரங்கம்** அல்லது **மலேசிய மெர்டேக்கா அரங்கம்** (மலாய்; *Stadium Merdeka* அல்லது *Stadium Merdeka Malaysia*; ஆங்கிலம்: *Independence Stadium Malaysia*; சீனம்: 默迪卡體育場) என்பது மலேசியா, கோலாலம்பூர் மாநகரில் உள்ள ஒரு விளையாட்டரங்கம்; மற்றும் மலேசிய வரலாற்றில் தடம் பதித்த ஒரு புகழ்பெற்ற வரலாற்றுத் தளமும் ஆகும்.  
மலாயா விடுதலை தினமான 31 ஆகத்து 1957-ஆம் தேதி தொடங்கி, இந்த அரங்கம் மலாயா கூட்டமைப்பின் விடுதலைப் பிரகடனத்தின் வரலாற்றுத் தளமாக அறியப்படுகிறது. அதே வேளையில் இந்த அரங்கம், 16 செப்டம்பர் 1963 அன்று மலேசியா கூட்டமைப்பு பிரகடனம் செய்யப்பட்ட போதும் இந்த அரங்கமே பயன்படுத்தப்பட்டது.  
இந்த அரங்கம் கோலாலம்பூர் மாநகர மையத்தில் இருந்து 2 கிலோமீட்டர் தொலைவில், கோலாலம்பூர் நெகாரா அரங்கம் *(Stadium Negara Kuala Lumpur)* மற்றும் மெர்டேக்கா 118 கட்டிடம் *(Merdeka 118)*; ஆகிய தளங்களுக்கு அருகில் அமைந்துள்ளது.
# மெர்டேக்கா அரங்கம்

## பின்னணி

இந்த அரங்கத்தின் கட்டுமானச் செலவு RM 2.3 மில்லியன்; மேலும் கீழ் மேல் மாடிகளுடன் அமைக்கப்பட்ட இந்த அரங்கம் 25,000 இருக்கைகளைக் கொண்டது. அத்துடன் 14 சுரங்க நுழைவாயில்கள் *(Tunnels Entrance),* ஒரு மூடிய வெளி, 50 பல்லடுக்குகள் *(Turnstiles);* மற்றும் 4 ஒளிவெள்ளக் கோபுரங்களைக் கொண்டுள்ளது.  
மலேசியாவின் முதல் பிரதமர் துங்கு அப்துல் ரகுமானின் வழிகாட்டுதலில், அமெரிக்கக் கட்டிடக் கலைஞர் இஸ்டான்லி ஜூக்ஸ் *(Stanley Jewkes)* என்பவரால் இந்த அரங்கம் வடிவமைக்கப்பட்டது.  
இந்த அரங்கம் கட்டி முடிக்கப்பட்டதும் சில சாதனைகளையும் படைத்தது. மிக உயரமான ஒளிவெள்ளக் கோபுரங்கள் *(Floodlight Towers);* மிகப்பெரிய வளைவுத் தூண் கூரைகளுக்கான *(Thin-shell Structure)* பன்னாட்டுச் சாதனை; தென்கிழக்கு ஆசியாவிலேயே மிகப்பெரிய அரங்கம் எனும் சாதனைகளைப் படைத்தது.
# மெர்டேக்கா அரங்கம்

## காட்சியகம்

**மலேசிய மெர்டேக்கா அரங்கத்தின் காட்சிப் படங்கள்:**
# முசாகர்

**முசாகர்** (*Musahar*) என்பது கிழக்கு கங்கை சமவெளி மற்றும் தெராய் பகுதிகளில் காணப்படும் ஒரு தலித் சமூகமாகும். இவர்கள் இரிசிதேவ், சதா, மாஞ்சி, பன்பாசி என்றும் அழைகப்படுகிறார்கள். பூயான் மற்றும் ராஜாவர் என்பதும் இவர்களுடைய பிற பெயர்கள். எலிகளைப் பிடிப்பதற்கான அவர்களின் முக்கிய முந்தைய தொழில் காரணமாக இவர்களின் பெயருக்கு 'எலிகளின் மேல் சவாரி செய்பவர்' என்று பொருள்படும் முசாகர் எனப் பெயர் வந்தது. வறுமை மற்றும் ஆதரவின்மை காரணமாக இந்த வேலையைச் செய்ய வேண்டிய கட்டாயத்தில் இன்றும் பலர் உள்ளனர்.
# முசாகர்

## தோற்றமும் வரலாறும்

நடத்திய சாதிவாரி கணக்கெடுப்பின் ஒரு பகுதியாக எடுக்கப்பட்ட ஒரு முசாகரின் புகைப்படம்]]
முசாகர் என்ற சொல் போச்புரியின் மூஸ் + அகர் (எலிகளை உண்பவர்) என்பதிலிருந்து பெறப்பட்டதாகக் கூறப்படுகிறது. பிரம்மன் மனிதனைப் படைத்து, குதிரையில் சவாரி செய்ய கற்றுக் கொடுத்தார். முதல் முசாகர் தனது கால்களை வசதியாக வைத்துக் கொள்ள குதிரையின் வயிற்றில் துளைகளை இட முடிவு செய்தார். இது பிரம்மனை கோபப்படுத்தியது. அவரும் அவரது சந்ததியினரும் எலி பிடிப்பவர்களாக இருக்கவேண்டுமெனெ சபித்தனர் என ஒரு உள்ளூர் கதை இருக்கிறது. எர்பர்ட் கோப் ரிசிலி 1881 ஆம் ஆண்டில் நடத்திய வங்காளத்தின் சாதிகள் மற்றும் பழங்குடியினரைப் பற்றிய கணக்கெடுப்பில், முசாகர்கள் சோட்டா நாக்பூர் மேட்டுநிலங்களைச் சேர்ந்த புய்யா பழங்குடியினத்தைச் சேர்ந்த கிளை என்று ஊகித்தார். இவர்கள் சுமார் 6 முதல் 7 தலைமுறைகளுக்கு முன்னர் சுமார் 300-350 ஆண்டுகளுக்கு முன்னர் கங்கை சமவெளிகளுக்கு குடிபெயர்ந்தனர் என ஊகித்தார். இந்தக் கோட்பாடு பொதுவாக சரியானது என்று இப்போது நம்பப்படுகிறது. நவீன மரபணு ஆய்வுகள் முசாகர்கள் சந்தாலிகள் மற்றும் ஹோக்கள் போன்ற முண்டா மக்களுடன் மிகவும் நெருக்கமாக இருப்பதைக் கண்டறிந்துள்ளன. சில முசாகர்கள் ஒரு காலத்தில் தங்களுக்கு சொந்த மொழி இருந்ததாகவும், ஆனால் அவர்கள் குடிபெயர்ந்தபோது அதை இழந்துவிட்டதாகவும் கூறியுள்ளனர்.
# முசாகர்

## தற்போதைய சூழ்நிலைகள்

முசாகர் பகத், சகதியா மற்றும் துர்காகியா ஆகிய மூன்று இன மரபு குலங்களைக் கொண்டுள்ளது. இவர்கள் இப்போது பெரும்பாலும் நிலமற்ற விவசாயத் தொழிலாளர்களாக உள்ளனர். மேலும் சில சமயங்களில் வறண்ட காலங்களில் உயிர்வாழ எலி பிடிப்பைதையும் செய்கின்றனர். இவர்கள் இந்தியாவில் தலித்துகளிக்கும் கீழே மிகவும் ஒடுக்கப்பட்ட சாதிகளில் ஒன்றாக உள்ளனர். முசாகர் இந்துக்கள், ஹோலி மற்றும் தீபாவளி போன்றவைகளுடன் பெரும்பாலான உள்ளூர் இந்து பண்டிகைகளைக் கொண்டாடுகிறார்கள். இவர்கள் *தினபத்ரி* மற்றும் *புனியா பாபா* உள்ளிட்ட பல பழங்குடி தெய்வங்களையும் வணங்குகிறார்கள். முசாகர்கள் குல பூஜை போன்ற தங்கள் சொந்த சடங்குகளையும் கொண்டுள்ளனர். இவர்கள் பூஜை மற்றும் திருமணங்களின் போது மதுபானத்தையும் வழங்குகிறார்கள்.  
கிழக்கு உத்தரப்பிரதேசம், தெற்கு நேபாளம் மற்றும் பீகார் முழுவதும் முசாகர் இனத்தவர்கள் காணப்படுகின்றனர். பீகாரின் கல் குவாரிகளில் இவர்கள் வேலை செய்கின்றனர். பலர் பஞ்சாப் மற்றும் அரியானா மாநிலங்களுக்கு விவசாயத் தொழிலாளர்களாக குடிபெயர்ந்துள்ளனர். பல நேப்பாளி முசாகர்கள் வருடத்தில் 6 மாதங்கள் புலம்பெயர்ந்த தொழிலாளர்களாக பணியாற்றி வருகின்றனர். இவர்கள் போச்புரி, மகாகி மற்றும் மைதிலி போன்ற மொழிகளைப் பேசுகிறார்கள். ஆனால் இப்போது பலருக்கு இந்தியும் தெரியும்.
# முசாகர்

## நேபாளத்தில் உள்ள முசாகர்

2011 நேபாள மக்கள் தொகை கணக்கெடுப்பு முசாகர்களை மதேசி தலித் சமூகக் குழுவிற்குள் வகைப்படுத்துகிறது. 2011 ஆம் ஆண்டின் நேப்பாளி மக்கள் தொகை கணக்கெடுப்பின் போது, 234,490 மக்கள் (நேபாள மக்கள் தொகையில் 0.9%) முசாகர்களாக இருந்தனர். மாகாண வாரியாக முசாகர்களின் எண்ணிக்கை:  
- மாதேஷ் மாநிலம் (3%)
- நேபாள மாநில எண் 1 (1.4%)
- லும்பினி மாநிலம் (0.1%)
- பாக்மதி மாநிலம் (0%)
- கண்டகி பிரதேசம் (0.0%)
- கர்ணாலி பிரதேசம் (0.0%)
- தூரமேற்கு பிரதேசம் (0%)
# நிவாதகவசர்கள்

தேர் ஓட்ட, அருச்சுனன் நிவாதகவசர்களுடன் போரிடும் காட்சி]]  
**நிவாதகவசர்கள்** (சமசுகிருதம்|निवातकवच|lit=ஊடுருவ முடியாத கவசங்களுடையவர்கள்), காசியபர்-பூலோமா தம்பதியர்களுக்கு பிறந்த தைத்திய குலத்தினர் ஆவார்.தைத்தியர்களின் எண்ணிக்கை 30 மில்லியன் ஆவார். இந்து தொன்மவியலில் இவர்களை அசுரர்களாக வகைப்படுத்தப்பட்டுள்ளனர்.. நிவாதகவசர்கள் மாயஜாலம் மற்றும் போர்த்திறனில் திறமையானவர்கள். மேலும் தங்கள் எதிரிகளை தோற்கடிக்க சக்திவாய்ந்த ஆயுதங்களைக் கொண்டவர்கள்..இவர்கள் தேவர்கள், இராவணன் மற்றும் அருச்சுனன் ஆகியோர்களுடன் போரிட்டவர்கள். குருச்சேத்திரப் போரில் நிவாதகவசர்கள் அருச்சுனனால் கொல்லப்பட்டனர். இவர்களது நெருங்கிய உறவினர்கள் காலகேயர்கள். நிவாதகவசர்கள் குறித்த தகவல்கள் இராமாயணம் மற்றும் மகாபாரத்தில் கூறப்பட்டுள்ளது.
# நிவாதகவசர்கள்

## இதிகாசங்களில்

### இராமாயணம்

இராமாயணத்தில் நிவாதகவச்சர்கள் உலகைப் பயமுறுத்தியதாகவும், கடலுக்கு அடியில் வாழ்ந்து, பிரம்மாவிடமிருந்து வரங்களைப் பெற்ற பிறகு *மாநிமதி* நகரில் வசித்ததாக கூறப்படுகிறது. இராமாயணத்தில், இராவணன் தனது மகன்களான இந்திரஜித், அதிகாயன் மற்றும் தனது படைகளுடன் இந்த தைத்தியர்களான நிவாதகவசர்களைத் தாக்கினான். பிரம்மாவின் வரம் காரணமாக, அவனால் நிவாதகவசர்களை முழுமையாகக் கொல்ல முடியவில்லை. இறுதியில் பிரம்மா தலையிட்ட பிறகு இரு தரப்பும் ஒரு கூட்டணியை உருவாக்கியது.
# நிவாதகவசர்கள்

## இதிகாசங்களில்

### மகாபாரதம்

மகாபாரதத்தில், இந்திரன் தன் அம்சமான பிறந்த அருச்சுனன் மூலம் பாதாளத்தில் கோட்டைக் கட்டி வாழும் தேவர்களின் எதிரிகளான 30 மில்லியன் நிவாதகவசர்களை அழிக்க முயன்றான். இப்பணியில் இந்திரனின் தேரோட்டியான மாதலி, அருச்சுனனின் தேரோட்டியாக பணி செய்தான். அருச்சுனன் போருக்கு செல்கையில் தேவர்கள் அருச்சுனனுக்கு *தேவதத்தா* என்ற சங்கு ஒன்றை வழங்கினர். இருவரும் தைத்தியர்களின் நகரதத்தை அடைந்ததும், அருச்சுனன் சங்கு ஊதும்போது, நிவாதகவசர்கள் அருச்சுனன் மீது திரிசூலங்கள், ஈட்டிகள் மற்றும் அம்புகளை வீசினர். அருச்சுனன் தனது காண்டீபத்திலிருந்து அம்புகளை எய்து, ஆயிரக்கணக்கான தைத்தியர்களைக் கொன்றான். நிவாதகவச்சர்கள் மாயாஜாலம் செய்து அருச்சுனனின் கண்ணுக்கு தெரியாமல், அருச்சுனன் மீது கனைகளைத் தொடுத்தனர். நிவாதகவசர்களின் தாக்குதலை சமாளிக்க முடியாமல் அருச்சுனன் தவிக்கும் வேளையில், மாதலி தன்னுடன் கொண்டு வந்த இடியுடன் கூடிய கணைகளைப் பயன்படுத்துமாறு வற்புறுத்தினார். அவ்வாறே அருச்சுனன் செய்த போது, அந்த ஆயுதம் தைத்தியர்களை வென்றது.. ஆனால் பிரம்மா நிவாதகவசர்களுக்கு வழங்கிய வரம் காரணமாக தைத்தியர்கள் காப்பாற்றப்பட்டனர். பிறகு அருச்சுனன் இந்திராதி தேவர்களின் பகைவர்களான காலகேயர்களை போரில் வென்றார்.
# நிவாதகவசர்கள்

## இதனையும் காண்க

- மாதலி
- அசுரர்
- தானவர்கள்
- தைத்தியர்கள்
- காலகேயர்கள்
# மாதலி

போரிடும் காட்சி]]  
**மாதலி**, இந்து தொன்மவியலில் தேவர்களின் தலைவன் இந்திரனின் தேரோட்டியும்,. தூதுவரும் ஆவார். காளிதாசன் இயற்றிய அபிஞான சாகுந்தலம் நாடக இலக்கியத்தில், அசுரர்களுக்கு எதிரான போரில், இந்திரனுக்கு ஆதரவாக துஷ்யந்தனை மாதலி அழைத்தார்.பத்ம புராணத்தில், ஆன்மாவின் தன்மை, முதுமை மற்றும் பிற கருத்துக்கள் குறித்து மாதலி மன்னர் யயாதியுடன் உரையாடுகிறார்.